MONO ไปต่อ! บวกอีก 5.60% นิวไฮในรอบ 4 ปี ชี้กำไร Q4/60 ฟื้นตัว-รับผลดีเรทติ้งขึ้นอันดับ 3
MONO ไปต่อ! บวกอีก 5.60% นิวไฮในรอบ 4 ปี ชี้กำไร Q4/60 ฟื้นตัว-รับผลดีเรทติ้งขึ้นอันดับ 3 โดย ณ เวลา 11.48 น. อยู่ที่ระดับ 4.90 บาท บวก 0.26 บาท หรือ 5.60 % ด้วยมูลค่าซื้อขาย 253.47 ล้านบาท
23 ม.ค. 2561

ผู้สื่อข่าวรายงานว่า บริษัท โมโน เทคโนโลยี จำกัด (มหาชน) หรือ MONO  ณ เวลา 11.48 น. อยู่ที่ระดับ 4.90 บาท บวก 0.26 บาท หรือ 5.60 % ด้วยมูลค่าซื้อขาย 253.47 ล้านบาท ราคาหุ้นปรับตัวขึ้นแรงในรอบ 4 ปี นับตั้งแต่ราคาหุ้นเคยขึ้นไปทดสอบระดับ 4.90 บาท เมื่อวันที่ 30 ต.ค.56

บล.ยูโอบี เคย์เฮียน (ประเทศไทย) ระบุในบทวิเคราะห์ฯแนะนำหุ้น บมจ.โมโน เทคโนโลยี (MONO) คาดรายงานกำไรไตรมาส 4/60 ฟื้นตัวเมื่อเทียบจากช่วงเดียวกันของปีก่อน แม้อาจลดลงจากไตรมาสก่อน คาด momentum ของหุ้นเป็นบวกจากการที่เรทติ้งขึ้นเป็นที่ 3 ขณะที่ค่าโฆษณามีโอกาสปรับเพิ่มขึ้น และยังซื้อขายด้วย valuation ที่จูงใจคือเพียง 70% ชอง Market cap ของบมจ.เวิร์คพอยท์ เอ็นเทอร์เทนเมนท์ (WORK)
ด้านบล.เอเชีย เวลท์ ระบุว่า MONO เป็นกิจการที่จะได้รับผลบวกจากการแข็งค่าของเงินบาท
ส่วนบล.ไอร่า ระบุว่า MONO เป็นบริษัทที่ได้รับประโยชน์จากค่าโฆษณาที่มีแนวโน้มฟื้นตัวต่อเนื่อง และเรทติ้งที่อยู่ในอันดับต้น ๆ
บล.ฟินันเซีย ไซรัส แนะ”ซื้อ”หุ้น MONO ราคากลับตัวรูปแบบ V-Shape ขึ้นมาทดสอบ High เดิมที่ 4.64 บาท ประเมินว่ามีโอกาสผ่านสูงเนื่องจาก Momentum การขึ้นแข็งแกร่ง และจะเป็นการเปิด Upside ด้านบน โดยมีแนวรับ 4.58 บาท ส่วนแนวต้าน 4.80/5.00 บาท และมี Stop loss  4.44 บาท